
Gravferd - fra kirke eller krematorium
[bookmark: _heading=h.30j0zll]Klokkeringing
Synstolkning: Mens klokkene ringer kommer presten inn i kirkerommet, går til fotenden av kista og hilser ved å bøye seg. Presten går og setter seg. 
[bookmark: _heading=h.1fob9te]Preludium
[bookmark: _heading=h.3znysh7]Salme (her eller etter inngangsord)
[bookmark: _heading=h.2et92p0]Inngangsord
Synstolkning: Presten går til lesepulten, det er som regel den som brukes gjennom seremonien 
Nåde være med dere og fred fra Gud vår Far og Herren Jesus Kristus. Vi er samlet her for å ta avskjed med (navnet nevnes).
Sammen vil vi overgi ham/henne i Guds hender [og følge ham/henne til det siste hvilested].* (Siste setning utelates ved kremasjon)  Så høyt har Gud elsket verden at han gav sin Sønn, den enbårne, for at hver den som tror på ham, ikke skal gå fortapt, men ha evig liv. 
Joh 3,16

Deretter valgfritt: 

Enten A
Jesus sier: Kom til meg, alle dere som strever og bærer tunge byrder, og jeg vil gi dere hvile.
Matt 11,28

Eller B
Gud sier i sitt ord: Kall på meg på nødens dag, så vil jeg utfri deg, og du skal gi meg ære.
Sal 50,15
Inngangsbønn
L | La oss be.
Synstolkning: Presten ved lesepulten. 
Minneord
Et kort minneord holdes av liturgen eller av en representant for de pårørende. 
Synstolkning: Pesten går rundt og leser opp det som står på båndene på kransene som er gitt. 
Salme eller musikkinnslag
Eventuelt musikkinnslag kan være vokalt eller instrumentalt.
Skriftlesning
L | La oss høre hva Guds ord vitner om livet og døden, og dommen og vårt håp i Jesus Kristus. 
Det leses som regel tre tekster og avsluttes med

L | Slik lyder Herrens ord. 
Her følger eventuelt
Salme
Hvis ledd 7 er en salme, kan ledd 9 gå ut
Tale
Kort tale over et av de oppleste skriftordene eller over en annen høvelig tekst. Synstolkning: Presten står ved lesepulten. 
11 | Bønn
L | La oss be. 
Presten ber en bønn etter talen
Her kan følge (men usikker på bruken)
I dine hender
A | I dine hender, Herre Gud, overgir jeg min ånd. Du forløser meg, Herre, du trofaste Gud.
I dine hender, Herre Gud, overgir jeg min ånd. Ære være Faderen og Sønnen og Den hellige ånd. I dine hender, Herre Gud, overgir jeg min ånd.
Dette leddet kan også synges som vekselsang, se Norsk Salmebok 2013, nr 941.1. og 2. Her kan også følge Simeons lovsang (Luk 2,29-32) enten lest eller sunget, se Norsk Salmebok 2013, nr 908 og 909.
[bookmark: _Hlk124856624]Fader vår
L | La oss sammen be Fader vår.

Enten
A | Vår Far i himmelen! 
La navnet ditt helliges. 
La riket ditt komme. 
La viljen din skje på jorden slik som i himmelen. 
Gi oss i dag vårt daglige brød, 
og tilgi oss vår skyld, slik også vi tilgir våre skyldnere. 
Og la oss ikke komme i fristelse, men frels oss fra det onde. 
For riket er ditt, og makten og æren i evighet. 
Amen. 
Eller 
A | Fader vår, du som er i himmelen! 
La ditt navn holdes hellig. 
La ditt rike komme. 
La din vilje skje på jorden som i himmelen. 
Gi oss i dag vårt daglige brød. 
Forlat oss var skyld, som vi og forlater våre skyldnere. 
Led oss ikke inn i fristelse, men frels oss fra det onde. 
For riket er ditt, og makten og æren i evighet. 
Amen. 
Salme
Postludium
Før postludiet kan det fremføres et musikkinnslag, vokalt eller instrumentalt. Under postludiet bæres kisten ut.
JORDPÅKASTELSE
A | Ved graven
Før salme plasseres kisten på senkeapparatet eller på planker e.l. over graven og blir stående der inntil senkning finner sted. 
Salme
Her kan følge
Skriftlesning
En av følgende tekster, som ikke er brukt tidligere i gravferden:

Vår Gud er en Gud som frelser, hos Gud Herren er det utgang fra døden. 
Sal 68,21

Jesus Kristus sier: Frykt ikke!
Jeg er den første og den siste og den levende. Jeg var død, men se, jeg lever i all evighet, og jeg har nøklene til døden og dødsriket. 
Her kan følge
[bookmark: _Hlk124858224][bookmark: _Hlk124858253]Bønn ved gravstedet
19 | Senkning
Som hovedregel senkes kisten helt ned. Synstolkning: Kisten står plassert på graven ved hjelp av reimer som holder den oppe. Den senkes ved at kirketjener eller kirkegårdsarbeider trykker på fjernstyringen. Noen steder senkes kisten manuelt av de pårørende. 
20 | Jordpåkastelse
P | I Faderens og Sønnens og Den Hellige Ånds navn. Menigheten reiser seg. 
Deretter kaster liturgen tre ganger jord på kisten med en liten spade og sier: 
Første gang: Av jord er du kommet. 
Andre gang: Til jord skal du bli. 
Tredje gang: Av jorden skal du igjen oppstå. 
21 | Skriftord og velsignelse 
Enten A
L | Vår Herre Jesus Kristus sier: Jeg er oppstandelsen og livet. Den som tror på meg, skal leve om han enn dør. Og hver den som lever og tror på meg, skal aldri i evighet dø. 
Joh 11,25-26
 
Eller B
L | Lovet være Gud, vår Herre Jesu Kristi Far, han som i sin rike miskunn har født oss på ny og gitt oss et levende håp ved Jesu Kristi oppstandelse fra de døde! 
1 Pet 1,3
P | Synstolkning: Presten vendt mot sørgeskaren med hendene strakt ut i en bevegelse som favner menigheten. 
Ta imot velsignelsen.
Herren velsigne deg og bevare deg. 
Herren la sitt ansikt lyse over deg og være deg nådig. 
Herren løfte sitt åsyn på deg og gi deg fred. ✠
22 | Salme	

B | I krematorium
Gravferdshandlingen ovenfor (led 1-13) avsluttes med Jordpåkastelse (ledd 19-23). Rent unntaksvis kan denne ordningen følges også i kirke/ kapell, se Alminnelige bestemmelser punk 8.
19 | Senkning
20 | Jordpåkastelse
L | I Faderens og Sønnens og Den Hellige Ånds navn. 
Deretter kaster liturgen tre ganger jord på kisten og sier: 
Første gang: Av jord er du kommet. 
Andre gang: Til jord skal du bli. 
Tredje gang: Av jorden skal du igjen oppstå. 
21 | Skriftord og velsignelse
Enten A
L | Vår Herre Jesus Kristus sier: Jeg er oppstandelsen og livet. Den som tror på meg, skal leve om han enn dør. Og hver den som lever og tror på meg, skal aldri i evighet dø. 
Joh 11,25-26
 
Eller B
L | Lovet være Gud, vår Herre Jesu Kristi Far, han som i sin rike miskunn har født oss på ny og gitt oss et levende håp ved Jesu Kristi oppstandelse fra de døde! 
1 Pet 1,3
L | vendt til sørgeskaren 
Ta imot velsignelsen.

Herren velsigne deg og bevare deg. 
Herren la sitt ansikt lyse over deg og være deg nådig. 
Herren løfte sitt åsyn på deg og gi deg fred. ✠
22 | Salme
23 | Postludium
 Synstolkning: Når kisten ikke skal bæres ut, går presten ned til de pårørende og venter på dem og går sammen ut. Resten av sørgeskaren følger etter. 

